Publication: Magyar Közlöny
Issue: MK-1998-32 (Year: 1998, Number: 32)
Era: 1990-2004
Section: a 21/1998. (IV. 17.) IKIM rendelethez
Paragraph Index: 413

e) a tehermegfogó eszközöket úgy kell tervezni és kialakítani, hogy a teher akaratlan leesése ne következhessen be. 4.1.2.7. A mozgó teher A gép vezetőhelyét úgy kell elhelyezni a gépen, hogy a mozgó részek útvonalára megfelelő rálátás legyen, hogy elkerüljék a személyekkel, eszközökkel vagy másik géppel való ütközést, amely veszélyt jelenthet. A rögzített, vezetett terhet mozgató gépet úgy kell tervezni és kialakítani, hogy a teher vagy az ellensúly személyeket ne veszélyeztessen. 4.1.2.8. Villámvédelem A gépet el kell látni olyan rendszerrel, amely a villamos töltést levezeti a földbe. 4.2. A gépi hajtású gépekre vonatkozó külön követelmények 4.2.1. Vezérlés 4.2.1.1. Vezetőhely A 3.2.1. pontban foglalt követelményt alkalmazni kell a nem mobil gépnél is. 4.2.1.2. Ülés A 3.2.2. pont első és második bekezdésében, valamint a 3.2.3. pontban foglalt követelményeket alkalmazni kell a nem mobil gépeknél is. 4.2.1.3. Kezelőelemek A gép vagy a részegységeinek mozgásait vezérlő kezelőelem térjen vissza a semleges alapállásba, ha a kezelőszemély elengedi azt. Az olyan részleges vagy teljes mozgásoknál, ahol nem áll fenn a teherrel vagy a géppel az összeütközés kockázata, ez olyan vezérléssel helyettesíthető, amely lehetővé teszi a mozgások önműködő leállását előre megállapított szinteken anélkül, hogy a mozgást vezérlő kezelőelemet ehhez folyamatosan működtetni kellene. 4.2.1.4. A túlterhelés ellenőrzése Az 1000 kg-nál nagyobb teherbírású, valamint a 40 000 Nm billentőnyomaték feletti gépeket el kell látni olyan eszközökkel, amelyek a vezetőt figyelmeztetik és megakadályozzák a teher veszélyes mozgását: — a gép túlterhelés esetén = ha a teher nagyobb, mint a legnagyobb teherbírás, vagy = ha a teher miatt előálló nyomaték veszélyes, — a túlterhelésből adódó, a gép felborulásához vezető nyomatékok esetén. 4.2.2. Kötelekkel ellátott berendezések A kötéltartókat, vontatókat vagy vontatóállványokat ellensúllyal vagy más olyan eszközökkel kell megtartani, amelyek lehetővé teszik a húzóerő állandó ellenőrzését. 4.2.3. Személyek veszélyeztetése. Eszközök a vezetőhelyek és a beavatkozási pontok eléréséhez A vezetett terhet mozgató gépet és a tehertartókat meghatározott útvonalon mozgató gépet el kell látni olyan eszközökkel, amelyek megakadályozzák a személyek veszélyeztetését. Az olyan szinteket kiszolgáló gépet, amelynél a kezelőszemélyek a rakodófelületre rá tudnak menni a rakomány felrakása vagy rögzítése céljából, úgy kell tervezni és kialakítani, hogy a rakodófelület ellenőrizhetetlen mozgása — elsősorban a be- és kirakás alatt — elkerülhető legyen. 4.2.4. A rendeltetésnek megfelelőség Amikor a gépet forgalomba hozzák vagy először üzembe helyezik, a gyártónak megfelelő intézkedésekkel biztosítania kell, hogy az üzemkész teherfelvevő eszközök és a gép — akár kézi, akár gépi erővel működtetik — biztonságosan működjék. Ezen intézkedéseknél figyelembe kell venni a gép statikai és dinamikai üzemi jellemzőit. Ha a gépet nem lehet összeállítani a gyártó telephelyén, akkor erre vonatkozóan megfelelő intézkedéseket kell hozni az üzemeltetés helyén. Egyéb esetben az intézkedéseket meg lehet tenni a gyártó telephelyén vagy a használat helyén is. 4.3. Megjelölések 4.3.1. Láncok és kötelek Minden, nem egy egység részét képező láncon, kötélen vagy hevederen el kell helyezni olyan jelölést, vagy ha ez nem lehetséges, egy nem levehető lemezt, táblát, amelyen feltüntetik a gyártó nevét és címét, valamint a vonatkozó tanúsítás számát. A tanúsításban meg kell adni az összehangolt szabványokban előírt információkat vagy ezek hiányában legalább a következőket: — a gyártó nevét, — a gyártó címét, — a lánc vagy kötél adatait a következők szerint: = névleges méret, = szerkezet, = alapanyag, = az alapanyagon végzett bármilyen metallurgiai kezelés, = a vizsgálathoz alkalmazott szabványok, = a legnagyobb megengedett teherbírás értéke; a különféle felhasználáshoz értéksorozatot kell megadni. 4.3.2. Teherfelvevő eszközök A teherfelvevő eszközön fel kell tüntetni: — a gyártó azonosítóját, — a termék azonosítóját (pl. nemzetközi osztályozás) ha szükséges, információt a méret megfelelőségének elbírálásához, — a legnagyobb megengedett teherbírást, — a megfelelőségi jelölést. 1998/32. szám Ha az eszköz olyan elemet is tartalmaz, mint pl. kötél vagy lánc, amelyen a jelölés nem lehetséges, az első bekezdés szerint el kell látni azt azonosító táblával vagy más olyan eszközzel, amelyet az eszközön biztonságosan rögzíthetnek. Az azonosító adatok olvashatók legyenek, és ott kell elhelyezni őket, ahol tartósan megmaradnak a gép működtetése során, illetve nem csökkentik az eszköz szilárdságát. 4.3.3. Gépek Az 1.7.3. pontban meghatározott információkon túlmenően minden gépen jól olvashatóan és maradandóan meg kell adni a névleges teherbírásra vonatkozó információkat: (i) nem kódoltan és jól láthatóan magán a gépen, ha csak egy érték a megengedett; (ii) ha a névleges teherbírás függ attól, hogy milyen összeállításban szerelik össze a gépet, akkor valamennyi vezetőhelyet el kell látni egy teherbírási adatlappal, amely célszerű diagrammal vagy táblázattal adja meg a névleges teherbírást, valamennyi összeállítási változatra. A rakfelülettel ellátott gépen, amelyre személyek is feljuthatnak és ez a leesés kockázatával jár, legyen jól megkülönböztethető és maradandó figyelmeztetés személyek emelésének a megtiltására. Ezt a figyelmeztetést úgy kell elhelyezni, hogy minden olyan helyről látni lehessen, ahol a feljutás lehetséges. 4.4. Használati utasítás 4.4.1. Teherfelvevő eszközök Minden teherfelvevő eszköz vagy a tartozékok egységes forgalmazási tételéhez mellékelni kell a használati utasítást, amely legalább a következőket tartalmazza: — normál üzemeltetési körülmények, — használati, összeszerelési és karbantartási utasítások, — használati határok [különösen azon tartozékoknál, amelyek nem felelnek meg a 4.1.2.6. e) pont szerinti követelményeknek]. 4.4.2. Gép Az 1.7.4. pont szerinti használati utasításnak a következőket is kell tartalmaznia:

Source: https://magyarkozlony.hu/hivatalos-lapok/f09911e4c9cf59b5eacbe293c7e3a1b4a2f7daa2/dokumentumok/94109914ef31ddfadd6e075aa568c9fd38ed4230/letoltes